Biyyi Waadaa kana fudhate tokko Biyyi kan biraan Waadaa kana fudhate tokko labsiiwwan seera kanaa hojiirra hin- oolchine jedhee yoo amane, komee isaa Biyya dirqama isaa hinbaane jedhe sanaaf barreessaan beeksisa. Biyyi sunis komeen kun isa qaqqabee ji’a sadii keessatti waa’ee dhimma kanaa ilaalchisuun ibsa gama isaatiin qabu Biyya komee isaa isa beeksiseef barreessaan erga. Ibsi isaas hanga danda’ametti akka barbaachisummaa isaatti, haalota dhimma kana ilaallatanirratti sirnoota Biyyattii keessa jiran, yaadota fooyya’insaa jiran, tarkaanfiiwwan fudhataman, kanneen fudhatamuuf yaadaman, of keessatti qabaachuutu irra jiraata.